CELEX: 62014CN0217
Language: sk
Date: 2014-05-02 00:00:00
Title: Vec C-217/14: Žaloba podaná 2. mája 2014 – Európska komisia/Írsko

14.7.2014   
            
            
               SK
            
            
               Úradný vestník Európskej únie
            
            
               C 223/6
            
         Žaloba podaná 2. mája 2014 – Európska komisia/Írsko
   (Vec C-217/14)
   2014/C 223/09
   Jazyk konania: angličtina
   
      Účastníci konania
   
   
      Žalobkyňa: Európska komisia (v zastúpení: P. Hetsch, L. Flynn a K. Herrmann, splnomocnení zástupcovia)
   
      Žalovaný: Írsko
   
      Návrhy žalobkyne
   
   Žalobkyňa navrhuje, aby Súdny dvor
   
               —
            
            
               určil, že pokiaľ ide o smernicu Európskeho parlamentu a Rady 2009/72/ES (1) z 13. júla 2009 o spoločných pravidlách pre vnútorný trh s elektrinou, ktorou sa zrušuje smernica 2003/54/ES, Írsko tým, že do 3. marca 2011 neprijalo ustanovenia preberajúce definície obsiahnuté v jej článku 2 bodoch 8, 18, 21, 22, 32, 33 a 34, a povinnosti stanovené v jej článku 9 ods. 1 až 7 a článku 9 ods. 12 v spojení s článkom 9 ods. 11, v jej článku 16 ods. 1 druhej a tretej vete a v článku 16 ods. 2 a 3, v jej článku 38 ods. 1 druhej vete, v jej článku 39 ods. 1, 4 a 8, a v jej článku 40 ods. 1 až 3, 5 a 7, alebo v každom prípade tieto opatrenia neoznámilo Komisii, nesplnilo povinnosti, ktoré pre neho vyplývajú z článku 49 ods. 1 tejto smernice,
            
         
               —
            
            
               uložil Írsku v súlade s článkom 260 ods. 3 ZFEÚ povinnosť zaplatiť denné penále vo výške 20  358 eur, od dňa vyhlásenia rozsudku Súdneho dvora, splatné na účet vlastných zdrojov Európskej únie z dôvodu neoznámenia opatrení preberajúcich smernicu prijatú legislatívnym postupom, a
            
         
               —
            
            
               zaviazal Írsko na náhradu trov konania.
            
         
      Žalobné dôvody a hlavné tvrdenia
   
   Lehota stanovená na prebratie smernice uplynula 3. marca 2011.
   
      (1)  Ú. v. EÚ L 211, s. 55.